Nenad Bjelica

Nenad Bjelica (s. 20. elokuuta 1971) on kroatialainen jalkapallovalmentaja ja entinen keskikenttäpelaaja. 

Ura pelaajana

Bjelica aloitti pelaajauransa NK Osijekissa, josta siirtyi Espanjaan Albacete Balompiéen. Bjelicalla oli vaikeuksia murtautua pelaavaan kokoonpanoon kahdella ensimmäisellä kaudellaan. Benito Floron tultua seuran peräsimeen, Bjelican peliaika lisääntyi ja kahdella seuraavalla La Liga -kaudella vastuuta tuli avauskokoonpanossa. Kauden 1995–1996 päätteeksi Albacete putosi liigasta ja Bjelica siirtyi Real Betisiin. Vastuu jäi kuitenkin vähäiseksi sekä Betisissä että myöhemmin UD Las Palmasissa ja Bjelica palasi kaudeksi 1999–2000 Osijekiin. Hän edusti urallaan vielä 1. FC Kaiserslauternia, FC Admira Wacker Mödlingiä ja FC Kärnteniä, kunnes lopetti uransa vuonna 2008.

Maajoukkuetasolla Bjelica edusti Kroatiaa yhdeksässä ottelussa.Appearances for Croatia National Team RSSSF. Viitattu 31.5.2017.  Hän oli mukana EM-kisoissa 2004 ja pelasi turnauksessa kaksi ottelua.Bjelica, Nenad National Football Teams. Viitattu 31.5.2017. 

Ura valmentajana

Syyskuussa 2007 Bjelica aloitti valmennusuransa FC Kärntenin pelaajavalmentajana.FC Kärnten » Manager history World Football. Viitattu 31.5.2017.  Hän lopetti pelaajauransa kesällä 2008 ja jatkoi Kärntenin peräsimessä. Hän valmensi Itävallassa myös Lustenauta ja WAC:ia.Nenad Bjelica Transfermarkt. Viitattu 31.5.2017. 

Kesällä 2013 Bjelicasta tuli FK Austria Wienin päävalmentaja.Bjelica neuer Austria-Coach Sport24. 17.6.2013. Viitattu 31.5.2017.  Bjelican johdolla Austria Wien selvitti tiensä Mestarien liigan lohkovaiheeseen.Kienast the hero as Austria Wien pip Dinamo 27.8.2013. UEFA. Viitattu 31.5.2017.  Heikompi menestys Itävallan Bundesliigasa johti Bjelican potkuihin helmikuussa 2014.Austria trennt sich von Bjelica Kicker. 16.2.2014. Viitattu 31.5.2017. 

Kesällä 2014 Bjelica jatkoi valmennusuraansa Spezia Calcion peräsimessä.Spezia! Nenad Bjelica wechselt nach Italie  Ligaportal. 22.6.2014. Viitattu 31.5.2017.  Debyyttikaudellaan Bjelica luotsasi Spezian Serie B:ssä viidenneksi, mutta putosi jo nousukarsinnoissa heti ensimmäisellä kierroksella. Bjelica sai potkut marraskuussa 2015, kun Spezia oli vajonnut Serie B:ssä sijalle 15.Comunicato ufficiale 21.11.2015. AC Spezia. Viitattu 31.5.2017.

Elokuun lopussa 2016 Bjelicasta tuli puolalaisen KKS Lech Poznańin päävalmentaja.Nenad Bjelica nowym trenerem Lecha Poznań. Oto następca Jana Urbana Poznan Sport. 29.8.2016. Viitattu 31.5.2017.  Bjelica luotsasi Lechin debyyttikaudellaan Puolan cupin loppuotteluun, jossa se kärsi kolmannen perättäisen tappion. Toukokuussa 2018 Lech vapautti Bjelican tehtävästään joukkueen ollessa liigassa kolmantena.[ww.lechpoznan.pl/aktualnosci,2,bjelica-odchodzi-z-lecha,30634.html Bjelica odchodzi z Lecha] Muutama päivä potkujensa jälkeen Bjelicasta tuli Dinamo Zagrebin päävalmentaja.NENAD BJELICA NEW HEAD COACH Dinamo oli voittanut Kroatian mestaruuden muutama päivä ennen Bjelican tuloa päävalmentajaksi.Dinamo Zagreb Wins Croatian Title for 19th Time Tuore päävalmentaja luotsasi Dinamon Kroatian cupin mestariksi, kun joukkue voitti loppuottelussa HNK Hajduk Splitin. DINAMO - HAJDUK 1:0

Kaudella 2019/20 koronapandemia katkaisi Kroatian pääsarjakauden maaliskuussa 2020. Seura pyrki keväällä leikkaamaan menojaan, mutta edustusjoukkue ja päävalmentaja Bjelica eivät suostuneet seurajohdon palkanleikkauksiin. Seurajohto päätyi erottamaan Bjelican valmennustiimin ratkaisuna tilanteeseen. Seuran kannattajat antoivat tukensa Bjelicalle.Chaos at Dinamo: Players Refuse Salary Cut, Coach Bjelica's Staff Sacked  Lopulta myös Bjelican sopimus purettiin huhtikuussa 2020 liigan ollessa edlleen keskeytettynä.Dinamo Zagreb coach Bjelica fired in midst of corona crisis 

Syyskuussa 2020 Bjelicasta tuli kautensa heikosti aloittaneen NK Osijekin päävalmentaja.SLUŽBENO: Nenad Bjelica novi je trener Osijeka! Bjelican alaisuudessa Osijek pelasi vahvan kauden ja sijoittui lopulta liigassa toiseksi.HNL Kaudella 2021/22 sijoitus heikkeni pykälällä ja Osijek oli kolmas.Croatian League HNL  Bjelican ja seurajohdon välit tulehtuivat kauden aikana. Kun kausi 2022/23 alkoi odotuksia kehnommin, sai Bjelica elokuun lopussa 2022 potkut seurasta.Nenad Bjelica Sacked as Coach of NK Osijek 

Huhtikuussa 2023 Bjelican ura jatkui Turkin Superliigassa Trabzonsporin päävalmentajana. Hän sai kuitenkin potkut jo lokakuun puolivälissä, kun joukkue oli voittanut vain neljä kauden kahdeksasta ensimmäisestä ottelustaan.Trezeguet’s Trabzonspor part ways with coach Bjelica

Marraskuun lopussa 2023 Bjelicasta tuli Saksan Bundesliigan viimeiseksi juuttuneen Union Berlinin päävalmentaja.Nenad Bjelica Takes Charge at 1. FC Union Berlin Bjelica onnistui nostamaan Unionin pois putoamisviivan alapuolelta, mutta tulokset olivat silti heikkoja. Toukokuun alussa 2024 seura erotti Bjelican.Marco Grote to Lead Union for the Final leg of the season

Meriitit
Pelaajana
 Kroatian cup: 1999
 Kroatian vuoden paras jalkapalloilija: 2000

Valmentajana
 Kroatian mestaruus: 2019
 Kroatian supercup: 2019
 Kroatian cup: 2018
 Itävallan 1. divisioona: 2012

Lähteet

Luokka:Kroatialaiset jalkapalloilijat
Luokka:Kroatialaiset jalkapallovalmentajat
Luokka:Vuonna 1971 syntyneet
Luokka:Elävät henkilöt